**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА с докладна записка № 93-5382/10.10.2024 г.**

**I. Въпрос с рег. номер: BG14MFPR001-2.002-Q001,**

**зададен по електронна поща:*****emil.tzviatkov@gmail.com*****,**

**на 01.10.2024 г.,**

**чрез Информационната система за управление и наблюдение на средствата от Европейските фондове при споделено управление (ИСУН):**

*„Основни инвестиционни разходи – от т.14.1.3.1 до т. 14.1.3.17*

*14.1.3.1. Строително-монтажни работи;*

*РАЗЯСНЕНИЕ:*

*Допустими ли са СМР за:*

*1) Почистване на дъно на язовир;*

*2) Основен ремонт на стена;*

*3) Основен ремонт на преливник;*

*4) Телена ограда по граница на водния обект;*

*5) Осветление по граница на водния обект;*

*6) Сот и/или видеонаблюдение по граница на водния обект.“*

**Отговор на въпроса:**

В т. 14.1.3. „Допустими за финансиране разходи“ на Условията за кандидатстване (УК) по процедура чрез подбор на проекти BG14MFPR001-2.002 „Продуктивни инвестиции и иновации в аквакултурите“ е посочено, че видовете разходи за производствени съоръжения и оборудване при изграждане, възстановяване и модернизация на обекти за аквакултури изчерпателно са описани в Приложение № 1 към Ръководството на Управляващия орган на Програма за морско дело, рибарство и аквакултури 2021-2027 за изискванията към технологичния проект при инвестиции в обекти за аквакултури (Приложение № 22 към УК по настоящата процедура), наричано за кратко Ръководството.

От изброените от Вас видове разходи и тяхната допустимост:

Означената като точка 1) „Почистване на дъното на язовир“ **е недопустим разход**.

По т. 2) „Основен ремонт на стена“ – ако под основен ремонт на стена разбирате ремонт, който е различен от посоченото ограничение в т 3. на Ръководството, а именно „изграждане на нова или възстановяване на разрушена стена на язовир е недопустим разход“, то в такъв случай ремонтът на язовирната стена е **допустим разход**.

По отношение на точки 3), 4), 5) и 6) от Вашият въпрос, това са **допустими разходи** за финансиране по процедурата.

УО на ПМДРА обръща внимание, че всички ремонтни дейности и нови строително монтажни работи следва се извършват в на територията на обекта за аквакултури, предмет на инвестиционния проект, притежаващ съответните документи за собственост или основание за ползване на имота и да притежават всички необходими строителни разрешения.

**II. Въпрос с рег. номер: BG14MFPR001-2.002-Q002**

**зададен по електронна поща:** ***gerganapetrova1234@abv.bg*****,**

**на 02.10.2024 г.,**

**чрез ИСУН:**

*„Добър ден,*

*Моля за разяснения относно:*

*1. Критерия "Иновации в стопанството" - За да бъдат присъдени точки по критерия, задължително ли е да се залагат разходи свързани с патент, полезен модел, ноу-хау? Или е допустимо и достатъчно да се заложат и опишат дейности и разходи, свързани с нови продукти, услуги, процеси, бизнес модели или методи, които не са обвързани с патент, полезен модел или ноу-хау?*

*2. Съгласно описаното в Приложение 22 "По процедури с по-високи ставки на интензитета на безвъзмезданата финансова помощ...изискването въвеждането/разработването и прилагането на иновации да се осъществява от кандидатите съвместно с научни организации в областта на рибарството." Означава ли това, че е задължително при въвеждането на иновация и за да се присъдат точки по критерия за иновация, тя да се осъществява с научна организация?*

*3.Съгласно описаното в Приложение 22 "Когато по процедура е предвиден по-висок интензитет на безвъзмездната финансова помощ, кандидатът може да се възползва, само в случай, че стойността на прилаганата иновация/и е равна или по-висока от 1/3 от общата стойност на проекта. Останалите елементи на проекта (до 2/3 от общата му стойност), които сами по себе си може да не са иновативни, са допустими само, ако без тях не може да съществува иновацията и органически са свързани в общ производствен процес." Означава ли това, че интензитет в размер на 60% е възможно да бъде заложен само при въвеждане на иновация по проекта?*

*4. Във връзка с дейностите по "Подобряване на безопасността и условията на труд"- допустимо ли е да бъдат заложени разходи за закупуване и обовудване на фургон, който ще се използва за работно място на охранителя на фирмата?*

*5. Относно разходите за Специализирани транспортни средства /Пр.хладилен камион/, отговарящи на капацитета и нуждите на стопанството, свързани с производството и реализацията на риба моля да потвърдите, че може да бъде използвано транспортното средство извън територията на стопанството /т.е. за транспорт на рибата до клиенти например/?*

*6. Допустимо ли е да бъде заложен като разход "трактор" за обслужване нуждите на стопанството за отглеждане на риба, като ще се използва само на територията му?*

*7. Допустимо ли е залагането на лаптопи за дейността на кандидата?*

Благодаря!“

**Отговори на въпросите:**

**На въпрос 1:**

В т. 22. „Критерии и методика за оценка на проектните предложения“ в УК по процедурата е разписано, че за да получи точки по критерий 9 „ Иновации в стопанството (нови продукти, услуги, процеси, бизнес модели или методи, патент, полезен модел или ноу-хау)“, кандидатът трябва да е включил в проектното предложение дейности, водещи до въвеждане на иновации (продукти, услуги, процеси, бизнес модели или методи, използване на патент, полезен модел или ноу-хау).

В този смисъл, за да бъдат присъдени точки по този критерии е допустимо и достатъчно да се заложат и опишат дейности и разходи, свързани с нови продукти, услуги, процеси, бизнес модели или методи, които не са обвързани с патент, полезен модел или ноу-хау.

В този случай, кандидатът следва да приложи доказателства за иновативността на разходите, свързани с производството за аквакултури.

**На въпрос 2:**

Получаването на точки по критерий 9 „ Иновации в стопанството (нови продукти, услуги, процеси, бизнес модели или методи, патент, полезен модел или ноу-хау)“ по процедура чрез подбор на проекти BG14MFPR001-2.002 „Продуктивни инвестиции и иновации в аквакултурите“ не е обвързано с интензитета на помощта.

Разписаните текстове в т. IV. „Проектни предложения, въвеждащи иновации при процедури по ПМДРА с по-висок интензитет на безвъзмездната финансова помощ“ на Приложение № 3 „Подкрепа за иновациите в производството на аквакултури по Програма за морско дело, рибарство и аквакултури 2021-2027“ от Ръководството се отнасят до процедура, в която е заложено, че максималния интензитет на безвъзмездната финансова помощ за операции в подкрепа на иновативни продукти, процеси или оборудване в секторите на рибарството и аквакултурите и преработвателния сектор е 75%.

За целите на настоящата процедура, при въвеждането на иновация и за да се присъдят точки по критерия за иновация, не е необходимо да се осъществява съвместно с научна организация, но това обстоятелство не освобождава кандидата от задължението да представи изискуемите документи за доказване на иновацията.

**На въпрос 3:**

Заложеният максимален интензитет на безвъзмездната финансова помощ от 60% в т. 10. „Процент на съфинансиране“ на УК е обвързан с вида на предприятието, а не с вида дейност, т.е предоставя се на предприятия, попадащи в определението за микро, малки и средни предприятия по смисъла на чл. 3 и 4 от Закона за малките и средните предприятия и се прилага за всички допустими дейности в проектните предложения на тази категория предприятия.

Разписаните текстове в т. IV. „Проектни предложения, въвеждащи иновации при процедури по ПМДРА с по-висок интензитет на безвъзмездната финансова помощ“ на Приложение № 3 „Подкрепа за иновациите в производството на аквакултури по Програма за морско дело, рибарство и аквакултури 2021-2027“ от Ръководството не са заложени за изпълнение в УК по процедура чрез подбор на проекти BG14MFPR001-2.002.

УО на ПМДРА обръща внимание, в случаите когато кандидатът реши да се възползва от интензитет на безвъзмездната финансова помощ 60%, следва да проведе процедури по избор на изпълнител с публична покана по реда на Постановление № 4 на Министерския съвет от 2024 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление и Условията за изпълнение от настоящата процедура.

**На въпрос 4:**

Посочените в т. 5. и т. 33 допустими разходи на Приложение № 1 от Ръководството са релевантни на визираните в зададения въпрос. Следователно поставянето на преместваем обект, в случая – фургон и неговото оборудване са допустими разходи.

Напомняме, че ако се закупи и постави фургон, следва да притежавате съответното разрешително за поставяне на преместваем обект.

**На въпрос 5:**

Закупуването на специализирани транспортни средства, отговарящи на капацитета и нуждите на стопанството, свързани с производството и реализацията на риба и други водни животни е регламентирано в т. 14.1.3.5 на УК по настоящата процедура и т. 26 на приложение 1 към Ръководството.

УО на ПМДРА потвърждава, че специализирания и/или хладилен транспорт е **допустимо да се използва и извън територията на стопанството** за обезпечаване на производствената програма на обекта за аквакултури (вкл. за целите във Вашият пример, които сте дали във въпроса).

За закупуването на специализирано транспортно средство е необходимо да бъде представена подробна обосновка за неговата необходимост и експлоатация, и да бъде съобразено с Методиката за определяне допустимата товароносимост на специализирани транспортни средства, подпомагани по Програма за морско дело, рибарство и аквакултури 2021-2027 (Приложение 2 към Ръководството).

**На въпрос 6:**

Закупуването на специализирани транспортни средства и/или съоръжения, които се използват само за вътрешен транспорт (на територията на стопанството), е регламентирано в т. 14.1.3.5 на УК по настоящата процедура и т. 26 на приложение 1 към Ръководството. В тази връзка, закупуването на трактор за вътрешни транспортни дейности **е допустим разход,** но при условие, че отговаря на капацитета и нуждите на стопанството, както и да бъде представена детайлна обосновка за необходимостта от закупуването му и да отговаря на изискванията на Методиката за определяне допустимата товароносимост на специализирани транспортни средства, подпомагани по Програма за морско дело, рибарство и аквакултури 2021-2027 (Приложение 2 към Ръководството).

**На въпрос 7:**

В точка 14.1.3.2. от УК е разписано, че допустими за финансиране разходи по настоящата процедура са разходи за закупуване на нови машини, оборудване (включително компютърно), съоръжения и други, пряко свързани с производствените процеси, включително разходи за осъществяване на доставката, инсталиране, изпитване и въвеждането в експлоатация на оборудването, машините, съоръженията, включително придобити чрез финансов лизинг.

В този смисъл закупуването лаптопи **е допустим разход,** но следва да имате предвид, че разхода трябва да е надлежно обоснован и оценителната комисия следва да прецени доколко е обосновано и релевантно количеството лаптопи, които ще бъдат закупени към дейностите на обекта за аквакултури.

**III. Въпрос с рег. номер: BG14MFPR001-2.002-Q003**

**зададен по електронна поща:** ***gerganapetrova1234@abv.bg*****,**

**на 03.10.2024 г., чрез ИСУН:**

*Добър ден,*

*Въпросът ми е:*

*Притежавам фирма с код на икономическа дейност в сферата на услугите.*

*Имам желание да спра да се занимавам с тази дейност и да започна дейности в сферата на рибовъдството. До момента не съм осъществявал такава дейност с това предприятие.*

*Допустимо ли е да заявя подпомагане по процедурата с фирмата, която притежавам, като опиша в проектното предложение, че дейността й ще бъде променена на рибовъдство.*

*Ще се считат ли условията, посочени за новосъздадени предприятия за моето предприятие, предвид описания казус?*

*Благодаря!*

**Отговор на въпроса:**

В т.11.1. „Критерии за допустимост на кандидатите“ от УК е посочено, че кандидатите трябва да са предприятия, извършващи дейност рибовъдство или еквивалентна в областта на производството на аквакултури (в случаите, когато кандидатите са съществуващи и функциониращи стопанства).

Във връзка с неяснота в тълкуванието на изречението „Когато кандидатът е новорегистрирано/новосъздадено предприятие, то да бъде регистрирано като предприятие с предмет на дейност рибовъдство или еквивалентна в областта на производството на аквакултури“ в т. 11.1. „Критерии за допустимост на кандидатите“ от Условията за кандидатстване, Управляващият орган счита, че когато кандидатът заявява подпомагане за ново стопанство, то в предмета на дейност на кандидата трябва да е вписана дейност рибовъдство или еквивалентна в областта на производството на аквакултури.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА с докладна записка № 93-5691/23.10.2024 г.**

**I. Зададен въпрос чрез Информационната система за управление и наблюдение на средствата от Европейските фондове при споделено управление.**

**Рег. номер: BG14MFPR001-2.002-Q004**

**Подател: e-mail: totev\_kaloian@abv.bg**

**Дата: 16.10.2024**

*Здравейте,*

*искам да получа информация относно:*

*Безвъзмездна финансова помощ по настоящата процедура се предоставя за подпомагане на инвестиции, които са свързани с:*

*8. насърчаване на нови производители на аквакултури.*

*Въпроса ми е следния:*

*може ли да кандидатствам за финансова помощ за изготвянето на проект за строеж на Пълносистемно пъстървово стопанство.*

*Фирмата ми е регистрирана през 2018г. Имам положително решение от РИОСВ във връзка с това мое инвестиционно намерение.*

*Фирмата е собственик на терен, за който е направен и одобрен ПУП.*

*Терена на имота е със статут за Рибарник и имам виза за проектиране.*

*Фирмата има издадено разрешително за водовземане от БДДР от 2024г.*

*И регистрация в ИАРА от 2024г.*

*Но все още няма дейност.*

*Благодаря!*

**Отговор на въпроса:**

Безвъзмездна финансова помощ по горецитираната процедура се предоставя за изграждането на нови и модернизацията на съществуващи предприятията за аквакултури.

Когато кандидатът заявява подпомагане за ново стопанство, то в предмета на дейност на кандидата трябва да е вписана дейност рибовъдство или еквивалентна в областта на производството на аквакултури.

Документите, които се подават на етап кандидатстване са описани в т. 24 от Условията за кандидатстване (УК) по процедура чрез подбор на проекти BG14MFPR001-2.002 „Продуктивни инвестиции и иновации в аквакултурите“.

В допълнение, разходи **само** за изготвяне на технически/работен и/или технологичен проект без извършване на разходи, посочени т. 14.1.3. „Допустими за финансиране разходи“ на УК не са допустими разходи.

В 14.1.4. „Допустими за финансиране са разходи, извършени преди момента на подаване от кандидата на формулярa за кандидатстване“, подточка 14.1.4.2. от УК по процедурата е записано, че разходите за изготвяне на технически/работен и/или технологичен проект са допустими предварителни разходи.

Едновременно с това обстоятелство, те са процент от общите основни инвестиционни допустими разходи по проекта по проекта, посочени т. 14.1.3. от УК, а именно: „Разходите по т. 14.1.4.2, разходите за независим строителен надзор, авторски надзор и инвеститорски контрол по т. 14.1.3.22 и разходите за управление и отчитане на проекта по т. 14.1.3.24 следва да бъдат общо до 5 на сто от общите основни инвестиционни допустими разходи по проекта, като следва да се има предвид, че разходите по т. 14.1.3.22 и по т. 14.1.3.24 не са предварителни.“

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА с докладна записка № 93-5908/05.11.2024 г.**

I. Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.002-Q005

Подател: e-mail: antondoynov@gmail.com

Дата: 22.10.2024

„Здравейте,

Моля за разяснения относно критериите и методиката за оценка при кандидатстване при опростени условия, а именно:

1. Дали са едни и същи с критериите и методиката за стандартно кандидатсване по т.22;

2. Изисква ли се също при опростени условия проектното предложение да събере минимум 50т. при оценката за да бъде допустимо.

Съобръженията ми са следните:

1. Съгласно т. 14.1.5. Допустими разходи при опростени условия са разходите по т. 14.1.3.2 до т. 14.1.3.7, т. 14.1.3.10, т. 14.1.3.11, т. 14.1.3.16 и т. 14.1.3.17, което прави недопустими разходите и съответно получаването на точки при оценка за Критериите за подбор по точки 7,8,9,10,13 и 14. Това според мен води до неравнопоставеност, поради теоретична невъзможност да се получат 95 точки от критериите.

2. При хипотеза, че съществуващото стопансво е на по-малко от 15 години и не попада в зона от НАТУРА 2000, тогава е практически невъзможно да се получат минимум 50 точки за кандидатсване при опростени условия.

Благодаря“

**Отговор на въпрос 1:**

Да.

Критериите и методиката за оценка на всички проектни предложения, подадени в срок по процедура BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027 (ПМДРА) са разписани в т. 21 „Ред за оценяване на проектните предложения“ от Условията за кандидатстване.

Критериите и методиката за оценка на проектите са одобрени от Комитета по наблюдение на ПМДРА и са представени в т. 22 „Критерии и методика за оценка на проектните предложения“.

Критериите и методиката за оценка на проектите са едни и същи за всички проектни предложения (независимо дали се кандидатства със стандартен проект или се кандидатства при опростени условия).

**Отговор на въпрос 2:**

Всички проектни предложения, независимо от размера на финансовото подпомагане се подлагат на оценка и класиране, съгласно т. 21 „Ред за оценяване на проектните предложения“ от Условията за кандидатстване по процедура BG14MFPR001-2.002.

Следователно, всички проектни предложения, включително при кандидатстване при опростени условия следва да са получили минимум 50 точки на етап „Техническа и финансова оценка“, в противен случай те ще бъдат отхвърлени.

В този смисъл проектните предложения, в които са заложени разходи за закупуване единствено на нови машини, оборудване и съоръжения с размер на безвъзмездната финансова помощ до 100 000 лева, съгласно т. 14.1.5. „Допустими разходи при опростени условия“ от УК се класират наравно с всички допустими проектни предложения, преминали оценка на административно съответствие и допустимост, съгласно критериите и методиката за оценка на проектните предложения, представени в т. 22 „Критерии и методика за оценка на проектните предложения“.

В този смисъл проектни предложения за закупуване единствено на нови машини, оборудване и съоръжения при опростени условия, могат да получат точки и по критерии, които не са свързани с изброените допустими разходи в т. 14.1.5. от Условията за кандидатстване. За да бъдат класирани по даден критерий, кандидатите следва да обосноват съответствието на инвестицията с критерия и да приложат доказателства за изпълнението на критериите. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

По този начин се гарантира извършвания подбор на проектни предложения за финансиране от ЕФМДРА да е в съответствие с целите на Програмата, които допринасят за постигане целите за зелен преход и кръгова икономика.

В допълнение, спазвайки този подход УО на ПМДРА потвърждава ангажираността си чрез извършвания подбор на проектите да постигне поставените цели в ПМДРА.

В абзаца след въпросите „Съображения“ авторът е направил тълкуване, че разходи при опростени условия „прави недопустими разходите и съответно получаването на точки при оценка за Критериите за подбор по точки 7,8,9,10,13 и 14“, което „води до неравнопоставеност“. Това заключение не дава вярна интерпретация на корелацията между допустимите разходи и отделните критерии за подбор (изключение прави критерий 8).

За да е съвсем ясно, УО на ПМДРА представя преглед по отделни критерии, за които е възможно нееднозначно тълкуване:

- по критерий 7 – „Инвестиции, насочени към развитие на устойчиви аквакултурни производства с ниско влияние върху околната среда“, в случаите, в които кандидатът има заявени разходи по т. 14.1.3.6 от т. 14.1.3. „Допустими за финансиране разходи“ и това води например до повишаване на качеството на водата или намаляване на въздействието върху околна среда и това е заявено във формуляра за кандидатстване (ФК, разписано подробно в обосновката към този разход и/или са приложени доказателства за изпълнението на критерия, то кандидатът следва да получи точки по този критерий.

- по критерий 9 – „Иновации в стопанството (нови продукти, услуги, процеси, бизнес модели или методи, патент, полезен модел или ноу-хау)“ се класират всички проектни предложения, които съдържат иновации, иновативно оборудване или иновативни дейности. За кандидатите при опростени условия, въпреки че разходите по т. 14.1.3.8 са извън обхвата на допустимите разходи при опростени условия, в случаите когато се закупуват машини, съоръжения, оборудване и други и когато същите са иновативни или съдържат иновации, то кандидатът следва да приложи доказателства за това обстоятелство, за да получи точки по критерия.

- по критерий 10 – „Провеждане на обучения за повишаване на знанията, уменията и изграждане на капацитет на заетите в предприятията“, в случаите на инвестиции в нови машини, съоръжения, оборудване и други, за които са предвидени обучения на персонала на стопанството за работа с това оборудване, то това обстоятелство следва да бъде заявено във ФК и в дейностите по самия проект. В този случай кандидатът ще получи точки по критерия.

- по критерий 13 – „Проектът включва инвестиции за проследимост на продуктите от аквакултури чрез дигитализация на процеса“ във връзка с покриването на този критерий, УО на ПМДРА първо внася разяснение по разходите по т. 14.1.3.2. „Закупуване на нови машини, оборудване (включително компютърно)…“. Следва да се има предвид, че терминът „компютърно оборудване“ съгласно Ръководство на Управляващия орган на ПМДРА за изискванията към технологичния проект при инвестиции в обекти за аквакултури (Приложение № 22 към Условията за кандидатстване) включва хардуер и/или програмно осигуряване (софтуер). Когато инвестицията по опростени правила включва разходи например в софтуерни продукти, свързани с проследимостта на продуктите от аквакултури, разходите са надлежно обосновани, то проектното предложение ще получи точки по настоящия критерий.

- по критерий 14 – „Проектът включва дейности по диверсификация в производството на нови видове аквакултури или въвеждане на допълнителни към производството дейности“ в случаите, когато кандидатът предвижда разходи за машини, съоръжения, оборудване и други, водещи до диверсификация или въвеждане на допълнителни дейности в производството, то проектът може да получи точки по този критерий. Дейности по диверсификация в производството на нови видове аквакултури или въвеждане на неизползвани досега в производството на стопанството видове и/или дейности трябва да са описани в проектното предложение и технологичния проект.

Във връзка с направения преглед, УО на ПМДРА напомня на потенциалните кандидати, че следва да имат подробна обосновка за всеки от предвидените разходи при опростени условия. Обосновката, трябва да обхваща и да доказва нуждата от подобен разход, да покаже мястото на инвестицията в прилаганата технология в стопанството и да покаже нейната връзка с процесите на производството, както и ясно да покаже очакваните резултати от нейната реализация.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027,**

**одобрени от Ръководителя на Управляващия орган на ПМДРА с докладна записка № Докладна записка 93-6257 от 22.11.2024 г.**

I. Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.002-Q006

Подател: e-mail: silvi\_sivova@yahoo.com

Дата: 14.11.2024

**Въпрос:**

“Уважаеми дами и господа,Ѝ

Във връзка с обявения ((Э0прием на проектни предложения по процедура BG14MFPR001-2.002 „ Продуктивни инвестиции и иновации в аквакултурите“ имаме следното запитване относно допустимостта на кандидатите:

Съгласно т. 11.1 Критерии за допустимост на кандидатите, подт. 1.1.2 предприятията трябва да извършват дейност рибовъдство или еквивалентна в областта на производството на аквакултури (в случаите, когато кандидатите са съществуващи и функциониращи стопанства).

Този критерий с какъв документ се доказва - регистрация в ТР /предмет на дейност/, Удостоверение за КИД /основен и спомагателен/ от НСИ или друг документ? Ако се доказва с код на икомическа дейност, има ли изискване това да бъде основният код на дейността на дружеството или е възможно да бъде спомагателна дейност?

Ние сме предприятие, което управлява язовир на концесия със срок 35 години, от които са изминали 3. Разполагаме с всички задължителни регистрации за развъждане и отглеждане на риба и други водни организми по реда на чл. 25 от Закона за рибарството и аквакултурите (ЗРА), регистрирани сме по реда на чл. 137 от Закона за ветеринарномедицинската дейност (ЗВД) и ежегодно подаваме справки към ИАРА относно количеството отгледана и уловена риба. Тъй като стопанството е младо, последните 2 години в подаваните от нас справки не са декларирани уловени /продадени/ количества риба, защото в този период захранвахме язовира с риба и тя порастваше. В същото време към същата фирма имаме регистрирани туристически обекти за отдаване на нощувки и именно от там са основните приходи в дружеството, съответно основният КИД 2008 е в сферата на туризма, а не на рибопроизводство. Считате ли, че управляваната от нас организация е допустим кандидат по процедурата за създаване на садково рибно стопанство?”

**Отговор на въпрос 1:**

Съгласно разписаните изисквания в т. 11.1 „Критерии за допустимост на кандидатите“ от Условията за кандидатстване по процедура BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027 (ПМДРА), необходимите документи за доказване на допустимост на кандидата за съществуващи и функциониращи стопанство са:

1. Документ за регистрация по реда на чл. 25 от Закона за рибарството и аквакултурите;

2. Документ за регистрация по реда на чл. 137 от Закона за ветеринарномедицинската дейност.

Предприятие/стопанство, което притежава валидни двата посочени по-горе документа, се приема от УО за извършващо дейност рибовъдство или еквивалентна в областта на производството на аквакултури.

Предприятие, което управлява язовир на концесия е необходимо да представи и копие на договор за концесия на язовира.

УО на ПМДРА извършва служебно проверка на документите по т. 1 и 2. По желание кандидатът може да ги представи чрез ИСУН.

Що се отнася до възможността за изграждане на садкова установка във водоема, който стопанисвате на концесия, следва да имате предвид, че за изграждането на такива съоръжения, водния обект трябва да отговаря и на изискванията, посочени в т. 13.1 „Допустими дейности“ на условията за кандидатстване (УК) по настоящата процедура и в раздел VII, т. 1, б. „б)“ на приложение 22 „Ръководство на управляващият орган на Програма за морско дело, рибарство и аквакултури 2021-2027 за изискванията към технологичния проект при инвестиции в обекти за аквакултури“ (Ръководството):

„ВАЖНО: Няма да бъдат допускани за финансиране по ПМДРА садкови установки, разположени във водни обекти с дълбочина по-малка от 10 метра в зоната за разполагане на садките, при най-ниското водно ниво през годината, както и в неподходящи водни обекти за изграждане на садкови установки.“.

Дълбочината на водния обект се доказва с данните от техническият паспорт на водоема, съставен в съответствие с Наредба № 5 от 28 декември 2006 г. за техническите паспорти на строежите (издадена от министъра на регионалното развитие и благоустройството на основание на чл. 176а, ал. 6 от Закона за устройство на територията) и при спазване на Наредбата за условията и реда за осъществяване на техническата и безопасната експлоатация на язовирните стени и на съоръженията към тях, както и на контрол за техническото им състояние от 2016 г. (приета с ПМС № 262 от 07.10.2016 г.).

В случай, че предприемете стъпки по изготвяне на проект по процедура BG14MFPR001-2.002 „Продуктивни инвестиции и иновации в аквакултурите“ на ПМДРА, същият следва да е съобразен с т. 13 и т. 14 на УК и със списъка в приложение № 1 „Списък на допустимите инвестиции в производствени съоръжения и оборудване по Програма за морско дело, рибарство и аквакултури 2021-2027 при изграждане, възстановяване и модернизация на обекти за аквакултури“ на Ръководството, който е изчерпателен.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027,**

**одобрени от Ръководителя на Управляващия орган на ПМДРА с докладна записка № Докладна записка 93-195 от 13.01.2025 г.**

I. Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.002-Q007

Подател: e-mail: leverage@abv.bg

Дата: 09.01.2025

ВЪПРОСИ

По Процедура чрез подбор на проекти

BG14MFPR001-2.002 „ Продуктивни инвестиции и иновации в аквакултурите“

по Програма за морско дело, рибарство и аквакултури 2021-2027 (ПМДРА),

**Уважаеми дами и господа,**

Връзка с процедура чрез подбор на проекти BG14MFPR001-2.002 „ Продуктивни инвестиции и иновации в аквакултурите“ по Програма за морско дело, рибарство и аквакултури 2021-2027 (ПМДРА), и по повод подготовка на проектно предложение имаме следните въпроси:

1. Допустимо ли е дружество, което стопанисва действащо рибовъдно стопанство да придобие съседен имот /пояснение: двата имота са от двете страни на общински път, но нямат обща граница/. Имотът е с предназначение рибарник, и на него желаем да диверсифицираме дейността на съществуващото стопанство със спортен риболов, ресторант и пункт за продажба на риба.

2. Допустим разход ли е закупуването на имота /земя/ на пазарни цени, която има пряка връзка с изпълнението на проекта и е в размер до 10 на сто от общите основни инвестиционни допустими разходи по проекта?

3. Допустимо ли са дейности в проектно предложение да са само за диверсификация на дейността на рибовъдното стопанство.

С уважение

Екип на "Левъридж консулт" ООД

Отговор на въпроси 1, 2 и 3:

В т. 14.1. „Допустими разходи“ от Условията за кандидатстване по процедура BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” (УКИ) по Програма за морско дело, рибарство и аквакултури 2021-2027 (ПМДРА) изрично е разписано, че разходите за инвестиции за диверсификация на производството, чрез допълнителни дейности към основното производство (напр. спортен риболов, ресторантьорство, продажба на риба, дегустации, образователни дейности др.) са към раздела разходи „Допълнителни и съпътстващи разходи“ и са до 25 % от общите основни инвестиционни допустими разходи по проекта.

Разходите за закупуване на земя са допустими ако имат пряка връзка с изпълнението на проекта и са в размер до 10 на сто от общите основни инвестиционни допустими разходи по проекта.

В УКИ като основни инвестиционни разходи са дефинирани разходите от подточки 14.1.3.1 до т. 14.1.3.17 от т. 14.1. „Допустими разходи“. Също така е указано, че тези разходи са основата при определяне на ограниченията на допълнителните и съпътстващите разходи.

В този смисъл проектно предложение, което включва само разходи, които са определени в УКИ като „Допълнителни и съпътстващи разходи“ с или без разходи по точка 14.1.4. от УКИ или само разходи по т.14.1.4. от УКИ, е недопустимо.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.002 „Продуктивни инвестиции и иновации в аквакултурите“, вид дейност „Продуктивни инвестиции и иновации в аквакултурите” по Програма за морско дело, рибарство и аквакултури 2021-2027,**

**одобрени от Ръководителя на Управляващия орган на ПМДРА с докладна записка № Докладна записка  № 93-404/24.01.2025**

**Зададен въпрос чрез Информационната система за управление и наблюдение на средствата от Европейските фондове при споделено управление.**

**Рег. номер: BG14MFPR001-2.002-Q008**

**Подател: e-mail: leverage@abv.bg**

**Дата: 20.01.2025 г.**

**Въпрос:**

Уважаеми дами и господа,

Връзка с процедура чрез подбор на проекти BG14MFPR001-2.002 „ Продуктивни инвестиции и иновации в аквакултурите“ по Програма за морско дело, рибарство и аквакултури 2021-2027 (ПМДРА), и по повод подготовка на проектно предложение, задаваме отново въпрос 1 от предходното искане за разяснение, тъй като на него получихме частичен отговор:

1. Допустимо ли е дружество, което стопанисва действащо рибовъдно стопанство да придобие съседен имот /казусът ни е че имотите нямат обща граница, и реално са от двете страни на общински път/?

На този имот рибовъдното стопанство предвижда да разшири дейността си.

Поздрави,

Екипът на Левъридж консулт ООД

**Отговор:**

Съгласно т. 14.1.4.3. от Условията за кандидатстване по процедурата, преди подаване на формуляра за кандидатстване е допустимо закупуване на земя, която има пряка връзка с изпълнението на проекта и е в размер до 10 на сто от общите основни инвестиционни допустими разходи по него. Ограниченията в допустимостта на разхода за закупуване на земя са подробно описани. Управляващият орган обръща внимание, че статутът на земята и предназначението ѝ следва да са свързани с естеството на предвидената инвестиция. Закупената земя също така трябва да отговаря на всички изисквания за строително-монтажни работи съгласно приложимото законодателство.